«1745 թ.-ի նոյեմբերի 13-ին Ֆրանսիայում ծնվել է հայտնի մանկավարժ Վալենտին Գայուին, ով Փարիզում եւ Սանկտ Պետերբուրգում հիմնել է մի քանի դպրոց եւ հաստատություն կույրերի համար։ 1784 թվակնին իր միջոցներով Փարիզի իր տանը նա բացեց աշխարհում առաջին կույր երեխաների դպրոցը, որը կոչվում էր «Աշխատող կույրերի արհեստանոց»։ Առողջապահության համաշխարհային կազմակերպության որոշմամբ՝ Գայուիի ծննդյան օրը սահմանվել է որպես Կույրերի միջազգային օր: Չնայած ֆինանսական մեծ դժվարություններին՝ նա կարողացավ ստեղծել դպրոցին կից տպարան եւ այնտեղ հրատարակեց ուռուցիկ-գծային «ունցիալ» տառատեսակով տպագրված մի քանի գիրք կույրերի համար։ Դրանք աշխարհում կույրերի համար առաջին գրքերն էին։ Այդ գրքերով էին տեսողություն չունեցող մարդիկ սովորում՝ մինչեւ Բրայլի վեցակետ տառատեսակի ի հայտ գալը»,- նշեց Մարո Մեսրոպյանը: